Lydia Morant: "Hem apostat per l'esport base i per un sistema just a l'hora d'adjudicar les subvencions"
29 juny 2016

## Lydia Morant: "Hem apostat per l'esport base i per un sistema just a l'hora d'adjudicar les subvencions"29 juny 2016Última actualització: 14 juliol 2025

![](../gestion/img/lydiamoranthemosapostadoporeldeporte.jpg)  
  

**La regidora va destacar durant el seu balanç del primer any de legislatura, els nous esdeveniments esportius realitzats a la ciutat i les negociacions amb promotors que han permés reduir el cost d'esdeveniments que ja es realitzaven**

L'edil delegada d'Esports, Lydia Morant, ha fet balanç aquest matí del primer any de legislatura al capdavant del departament.

La regidora ha afirmat que des del primer moment, des de la regidoria es van marcar 3 clars objectius: recolzar al màxim l'esport base, crear un sistema just per adjudicar les subvencions als diferents clubs esportius i invertir en les instal·lacions esportives de la ciutat.

Pel que fa al darrer aspecte, la regidora ha destacat la varietat i quantitat d'instal·lacions esportives que es gestionen des del departament i que suposen una gran inversió en personal i manteniment. "_Una partida que per a nosaltres és bàsica, ja que revertix en un servei de qualitat i a evitar el deteriorament dels espais_" va afirmar la regidora qui ha destacat actuacions com el canvi de la caldera del pavelló del poliesportiu, la millora del sistema de circulació de l'aigua, el canvi dels acumuladors a les piscines o la implantació de la il·luminació Led. Un altre punt que ha destacat l'edil han estat els treballs que s'han pogut realitzar gràcies a l'aportació del Pla d'Obres posat en marxa per la Diputació de València i que ha permés la reparació del sostre del pavelló del Raval, la reparació de les pistes d'hoquei, volei i bàsquet a més de la reposició de la gespa artificial del Guillem Olagüe, entre altres. Una altra ajuda de la Diputació, també ha possibilitat la renovació de divers material per a la pràctica de la gimnàstica artística, les tanques del camp d'atletisme, l'equipament per a volei i basquet a més de l'adquisició d'un ascensor hidràulic per facilitar l'accés a les persones amb mobilitat reduïda a les piscines.

Com anunci, Lydia Morant ha avançat que "_en els pròxims mesos s'iniciaran els treballs per col·locar gespa artificial al camp B de futbol el que permetrà que, a més del futbol, el club de rugbi de la ciutat tinga un espai per competir i entrenar amb les millors qualitats_".

Pel que fa a les subvencions, s'ha posat en marxa unes bases per a la seua concessió a clubs i entitats esportives amb criteris clars que han estat aprovades pel Consell d'Esports amb la finalitat d'establir criteris clars d'igualtat que eviten el clientelisme a l'hora d'adjudicar ajudes públiques. També s'ha creat una línia d'ajuts per a joves promeses i esportistes d'elit a partir d'una baremació aprovada pel Consell d'Esports d'acord amb els resultats obtinguts. "_És important que des de l'ajuntament reconeguem l'esforç, la dedicació i els sacrificis personals que realitzen els joves esportistes_" va declarar la regidora.

Quant a l'ús de les diferents instal·lacions esportives municipals, s'ha posat en marxa un pla d'ús de les instal·lacions esportives on tinguen cabuda la majoria de clubs de la ciutat i que també contempla una sèrie de tarifes perquè clubs d'altres poblacions puguen utilitzar els serveis esportius contribuint a augmentar la rendibilitat de les instal·lacions.

Lydia Morant també ha comentat l'apartat d'esdeveniments esportius que s'han organitzat des del seu departament on, a més dels esdeveniments que organitzen els clubs locals de manera habitual, s'ha aconseguit que Gandia siga seu de Campionats Autonòmics i Nacionals. Paral·lelament, la regidora ha destacat que "_hem descartat activitats d'escàs impacte i cost inaudible per al consistori hem reduït el cost de molts altres com la Iberian Race o el Full ICAN a més d'acollir la setmana Europea de l'Esport on van privar les activitats de promoció de l'esport base_".

Finalment, la regidora ha destacat que Gandia acollirà el pròxim 18 de setembre una de les etapes de la Volta a Espanya. "_Un esdeveniment que serà turísticament molt rendible, ja que projectarà la imatge de la nostra ciutat a milions de persones i que no ha suposat cap inversió, ja que la Diputació de València és la que el patrocina_".

[Twittear](https://twitter.com/share)